Gerhard Holm

Gerhard Gunnerus Gløersen Holm (født 20. januar 1876, død 1948) var en norsk høyesterettsadvokat.

Han var sønn av sogneprest Karenos Theodor Holm og Cecilie Cathrine Gløersen. Holm ble cand.jur. i 1898, var dommerfullmektig på Nedre Romerike 1898–1900, advokatfullmektig for høyesterettsadvokat Johnny Ramm 1900–1905, drev eget advokatkontor i Christiania 1906–11, var advokat for Treschow-Fritzøe med kontor i Larvik 1911–19 og drev deretter egen advokatpraksis i Christiania fra 1919. Han ble høyesterettsadvokat i 1904. Holm var formann for Riksmålsforbundet 1919–1929 og 1937–1939 og en aktiv deltager i språkdebatten.

Utgivelser 
 Register over lover og viktigere forordninger, reskripter m.v, Fabritius & Sønners forlag 1916–1934, 196 s. (1934)
 De passive NS- medlemmer og rettsoppgjøret, 1946

Referanser 

Norske høyesterettsadvokater